# Atemptat d'Istanbul del 19 de març de 2016

L'atemptat d'Istanbul del 19 de març de 2016 es refereix a un atemptat suïcida que va tenir lloc el 19 de març de 2016 en el districte de Beyoğlu d'Istanbul, davant de les oficines del governador del districte. L'atac va tenir lloc a les 10.55 EET en la cruïlla del carrer Balo amb l'avinguda d'İstiklal, un carrer comercial cèntric, amb el resultat de cinc morts, inclòs l'atacant. 36 persones en resultaren ferides, incloent-hi 7 de gravetat. Entre els ferits hi havia 12 turistes estrangers. Entre els morts hi havia dues persones amb doble nacionalitat israeliana-estatunidenca.

## Rerefons

L'atac fou el quart atac suïcida amb bomba a Turquia en 2016, i va tenir lloc sis dies després d'un altre atac suïcida a Ankara que va fer 37 morts. L'ambaixada dels Estats Units a Ankara va publicar un avís per terrorisme als seus ciutadans el dia abans de l'atac per Istanbul, Ankara, İzmir i Adana. L'ambaixada d'Alemanya també va emetre un avís per terrorisme als seus ciutadans tres dies abans de l'atac. El Primer Ministre Ahmet Davutoğlu va declarar que els avisos eren "normals". Alemanya també va tancar el seu consolat en l'avinguda el dijous i el divendres anterior com a mesura de seguretat.
Segons la cadena BBC, els residents d'Istanbul estaven alerta abans de l'atac, a causa de la recent explosió a Ankara, i no es fiaven de sortir. Després de l'atac, segons el diari Cumhuriyet, el govern turc va rebre fortes crítiques en les xarxes socials per deficiències en la seguretat.

## Atemptat

L'atac amb bomba va tenir lloc a l'avinguda d'İstiklal, una zona comercial popular amb turistes i considerada l'avinguda més concorreguda de Turquia. Tot i això, l'atac es va produir a una hora en què l'avinguda estava relativament tranquil·la. El lloc de la detonació fou a uns pocs centenars de metres de distància d'un lloc on acostumen a aparcar els autobusos de la policia. Segons un testimoni, l'atacant va detonar la bomba mentre passava al costat d'un grup de turistes. Centenars de persones van fugir de l'indret de l'atac després de l'explosió. A causa de l'atac, el lloc es va emplenar de metralla. Després de l'atac, es va tancar l'avinguda al públic. Segons un reporter de la cadena CNN Türk, l'atacant suïcida estava de camí al seu objectiu real quan la bomba va detonar davant d'un restaurant. Segons declaracions d'un oficial turc citades per Reuters, l'atacant fou "dissuadit" per la policia del seu objectiu real, i va fer esclatar la bomba "per por". Les investigacions inicials apunten a autors kurds.

### Víctimes

Segons el diari Hürriyet, tres de les víctimes mortals eren israelianes i una era iraniana. Una de les víctimes mortals era un nen. Dos dels turistes ferits també eren nens.
Víctimes per nacionalitat :
| Nacionalitat | Morts | Ferits | Total |
| Israel / USA | 2 | 0 | 2 |
| Israel | 1 | 6 | 7 |
| Iran | 1 | 1 | 2 |
| Turkey | 0 | 24 | 24 |
| Irlanda | 0 | 2 | 1 |
| Alemanya | 0 | 1 | 1 |
| Irlanda | 0 | 2 | 1 |
| Islàndia | 0 | 1 | 1 |
| United Arab Emirates | 0 | 1 | 1 |
| Total | 4 | 36 | 40 |
Les autoritats israelianes van identificar les tres víctimes israelianes: Yonatan Suher de Tel-Aviv (40 anys), Simcha Dimri de Dimona (60 anys) i Avraham Goldman de Ramat Hasharon (69 anys).

### Autor de l'atemptat

Tot i que les autoritats van afanyar-se a culpar el Partit dels Treballadors del Kurdistan (PKK), les autoritats turques van canviar d'opinió quan la investigació estava avançada, i llavors se sospita que l'autor pot ser Estat Islàmic. Segons el diari Milliyet, les autoritats turques no van descartar Estat Islàmic com a possible autor des del principi. En declaracions al diari, el fet que l'atac succeís prop d'un grup de turistes va suggerir una implicació d'Estat Islàmic. L'organització Koma Komalên Kurdistan (Confederalisme al Kurdistan) va declarar que s'oposava als atacs contra civils i que condemnava els atacs.
L'endemà, les autoritats turques van anunciar que les proves d'ADN havien identificat Mehmet Öztürk com a autor de l'atac suïcida a Istanbul. Nascut el 1992 a la província de Gaziantep, i presumptament reclutat per Estat Islàmic, fou un dels dos sospitosos turcs que les autoritats estaven investigant. El dia abans, el diari Sabah mencionava Özturk i Savaş Yıldız, militant d'Estat Islàmic de 33 anys originari d'Adana, com els possibles autors dels atemptats a Ankara l'octubre de 2015 que van fer més de 100 morts. Al vespre, les autoritats van detenir els pares de Yıldız.

## Reaccions
### A Turquia

* Després de l'atac, el Primer Ministre Davutoğlu va encapçalar una reunió al Palau de Dolmabahçe per "avaluar" l'atac.
* L'organisme RTÜK, el consell turc que regula les ràdios i els canals de televisió, va prohibir emetre imatges de l'escena de l'atac.
* Koma Civakên Kurdistan va anunciar que estan en contra dels atacs contra civils, i van condemnar aquest tipus d'atacs.
* Selahattin Demirtaş, co-president del Partit Democràtic del Poble, d'ideologia prokurda, va condemnar l'atac, i va dir que "el govern potser està acostumat a aquests atacs, però nosaltres no".
* Selin Sayek Böke, portaveu del principal partit de l'oposició, Partit Republicà del Poble, va dir "avui hem mort un altre cop" i "no ens acostumarem al terror, el terror no es normalitzarà".
* Diverses persones turques van expressar la seva gratitud a Alemanya per haver alertat sobre l'atac, que podria haver salvat vides, i van reaccionar a la negativa de l'amenaça per part de les autoritats turques emprant l'etiqueta #DankeSchönDeutschland ("Moltes gràcies Alemanya" en alemany), que fou tendència a Turquia, a Twitter.
* Vasip Şahin, governador d'Istanbul, va respondre que l'atac no estava relacionat amb l'alerta iniciada pel consolat alemany.
* El Vice-Primer Ministre Numan Kurtulmuş, en unes declaracions criticades pel diari Cumhuriyet com "escandaloses", va dir que aquesta era "una prova que, gràcies a Déu, els nostres ciutadans estan desenvolupant molt bé".
* L'oficial turca İrem Aktaş fou acomiadada després de piular que hagués desitjat que morissin els turistes israelians ferits en l'atac suïcida.

### Reaccions internacionals

França: Jean-Marc Ayrault, Ministre d'Afers Exteriors de França, va condemnar l'atac, dient "Condemno enèrgicament aquest acte menyspreable i covard que ha causat la mort de diverses persones", i afegia que París estava en solidaritat amb Turquia.
Grècia: El Ministeri d'Afers Exteriors de Grècia va condemnar l'atac, amb unes declaracions on deia "Grècia condemna inequívocament el terrorisme, sense importar la causa. Expressem la nostra solidaritat amb el poble turc i les profundes condolences del poble grec i del govern grec cap a les famílies de les víctimes".
Iran: Mohammad Javad Zarif, Ministre d'Afers Exteriors de l'Iran, va condemnar l'atac i el va qualificar d'"inhumà".
Pakistan: Pakistan va condemnar enèrgicament l'atac suïcida a Istanbul. Segons les declaracions del Ministeri d'Exteriors, "Pakistan condemna aquest acte terrorista en els seus termes més enèrgics, i reitera la seva condemna del terrorisme en totes les seves formes i manifestacions".
Estats Units: Els Estats Units van condemnar l'atac terrorista mitjançant un comunicat llegit per John Kirby, portaveu del Departament d'Estat: "Els Estats Units condemnen enèrgicament l'atac terrorista d'avui a l'avinguda d'Istiklal d'Istanbul. Fem arribar el nostre condol a les famílies dels morts i la nostra esperança de què els ferits tinguin una recuperació ràpida".

## Referències

* 1 2 3 4 5 6 «SON DAKİKA: İstanbul İstiklal Caddesi'nde patlama meydana geldi». Hürriyet. [Consulta: 19 març 2016].
* 1 2 3 4 «İstiklal Caddesi'nde canlı bomba saldırısı; 5 kişi öldü, 3'ü ağır 36 yaralı var!». T24. [Consulta: 19 març 2016].
* 1 2 «Istanbul explosion: At least five dead as tourist shopping area Istiklal Street hit by suicide bombing in Turkey». The Independent. [Consulta: 19 març 2016].
* ↑ «Israeli authorities confirm two fatalities from Istanbul bombing were dual US-Israeli citizens». The Jerusalem Post, 20-03-2016 [Consulta: 20 març 2016].
* 1 2 «Five killed, 36 wounded in suicide bombing in central Istanbul». Reuters. [Consulta: 19 març 2016].
* 1 2 «Herkes patlama olacağını biliyordu, önlenemedi». Cumhuriyet. [Consulta: 19 març 2016].
* 1 2 «Istanbul shopping area hit by suicide bomber». BBC. [Consulta: 19 març 2016].
* 1 2 «İstiklal Caddesi'nde canlı bomba saldırısı: 5 ölü, 7'si ağır 36 yaralı». Cumhuriyet. [Consulta: 19 març 2016].
* ↑ «Istanbul bombing: At least five killed in Turkish city». Al Jazeera. [Consulta: 19 març 2016].
* 1 2 «Taksim'de canlı bomba saldırısı!». Posta. Arxivat de l'original el 22 de juny 2016. [Consulta: 19 març 2016].
* ↑ «LOCAL – Five killed, at least 20 injured in suicide attack in central Istanbul». [Consulta: 19 març 2016].
* 1 2 «Initial findings show Kurdish militants behind Istanbul attack – Turkish official». Reuters. Arxivat de l'original el 31 de març 2016. [Consulta: 19 març 2016].
* 1 2 3 4 5 6 7 8 «Attack on Istiklal Avenue, 5 dead, 36 wounded». Sendika10, 19-03-2016 [Consulta: 20 març 2016]. Arxivat 2016-03-19 at Archive.is «Còpia arxivada». Arxivat de l'original el 2016-03-19. [Consulta: 20 març 2016].
* 1 2 3 «Avraham Goldman, Yonatan Suher and Simcha Dimri named as Israeli victims killed in Istanbul blast». Jerusalem Post, 20-03-2016 [Consulta: 20 març 2016].
* ↑ http://sendika44.org/2016/03/istiklal-caddesinde-bombali-saldiri-en-az-5-olu-7si-agir-36-yarali/%5BEnllaç+no+actiu%5D
* 1 2 «Alleged Turkish terrorist suspected of previous attacks, Syrian connection». Yedioth Ahronoth, 20-03-2016 [Consulta: 20 març 2016].
* ↑ «İstiklal Caddesi'nde canlı bomba saldırısı!». [Consulta: 19 març 2016].
* ↑ «Suicide bomber kills four, wounds 36 in Istanbul shopping district». [Consulta: 19 març 2016]. «(anglès) The Kurdish-rooted opposition Peoples' Democratic Party (HDP) condemned the bombing. The PKK's umbrella group said it opposed targeting civilians and condemned attacks on them.»
* ↑ AP «Istanbul Bomber Identified as Militant With Links to IS». New York Times. AP, 20-03-2016 [Consulta: 20 març 2016].
* ↑ «Istanbul bomber identified». Anadolu Agency, 20-03-2016 [Consulta: 20 març 2016].
* ↑ «'Canlı bomba' şüphelileri için DNA örneği alındı» (en turc). Sabah, 19-03-2016 [Consulta: 19 març 2016].
* ↑ «İddia doğruysa, İstiklal'deki canlı bombanın yeşil kartı bile var!» (en turn). Cumhuriyet, 19-03-2016 [Consulta: 19 març 2016].
* ↑ «Suspected Istanbul bomber – A said ISIS terrorist known to Turkish authorities». Jerusalem Post [Consulta: 20 març 2016].
* ↑ «Dolmabahçe'deki kritik toplantı sona erdi». Cumhuriyet. [Consulta: 19 març 2016].
* ↑ «Board orders broadcast ban after Istanbul suicide blast». Anadolu Agency. [Consulta: 19 març 2016].
* ↑ «KCK condemns attacks targeting civilians». [Consulta: 19 març 2016].
* ↑ «Demirtaş'tan bombalı saldırı için açıklama: Alışmayacağız». Cumhuriyet. [Consulta: 19 març 2016].
* ↑ «CHP'den İstiklal Caddesi'ndeki saldırıya ilk tepki». Cumhuriyet. [Consulta: 19 març 2016].
* ↑ «İstiklal'deki patlama sonrası Twitter kullanıcıları: Teşekkürler Almanya». Cumhuriyet. [Consulta: 19 març 2016].
* ↑ «Vali Şahin: Saldırının konsolosluk uyarısıyla ilgili yok». Hürriyet. [Consulta: 19 març 2016].
* ↑ «Numan Kurtulmuş'tan skandal sözler: Milletimiz güzel bir sınav veriyor». Cumhuriyet. [Consulta: 19 març 2016].
* ↑ «Turkish official fired after wishing death on Israelis hurt in bombing». The Times of Israel. [Consulta: 19 març 2016].
* ↑ «Turkish Islamist party official fired for controversial anti-Israel tweet». Jerusalem Post. [Consulta: 19 març 2016].
* ↑ «France says Istanbul attack 'despicable and cowardly'». [Consulta: 19 març 2016].
* ↑ «Greece condemns terrorist attack in Istanbul, voices solidarity with Turkish people». [Consulta: 19 març 2016].
* ↑ «Iran FM condemns 'inhumane' bomb blast in Turkey's Istanbul». PressTV. [Consulta: 19 març 2016].
* ↑ «Pakistan condemns Turkey blasts». [Consulta: 19 març 2016].
* ↑ «International community condemns Istanbul terror attack on civilians». [Consulta: 19 març 2016].

## Vegeu també

* Atemptat d'Istanbul del 12 de gener de 2016
* Atemptat a Ankara el febrer del 2016
* Atemptat d'Ankara del 13 de març de 2016
* Atemptat a Ankara